נועה ירון-דיין

נועה ירון-דיין (נולדה ב-1 במרץ 1972) היא סופרת ישראלית, ובעבר מנחה בטלוויזיה ומגישה ברדיו. ירון-דיין חזרה בתשובה והצטרפה לחסידות ברסלב. ירון נולדה וגדלה בגבעתיים למשפחה חילונית. את שירותה הצבאי עשתה בגלי צה"ל והחלה להתקדם בתפקידיה בתחנת האם ובתחנה החדשה דאז, גלגלצ. היא עבדה בחדשות לצד אלכס אנסקי, והחליפה את אמיר אשר בהגשת "מדינה בדרך". עם עלייתו של ערוץ 2 כערוץ שידור רשמי בשנת 1993 הגישה את התוכנית "שישי חי", לצדן של מרב מיכאלי ואורלי ברבי. ירון גם הגישה את התוכניות "אחלה גבר" ו"גרופיז" באותו ערוץ. ב-1995 הצטרפה ירון לערוץ הילדים, והנחתה את התוכנית "הוגו", ובהמשך באותה השנה הנחתה בערוץ גם את תוכנית האתגרים לילדים "גאטס". ב-2019 השתתפה בתוכנית הדוקומנטרית "יס מן" לצד בעלה לשעבר יובל דיין ששודרה בערוץ "יס". בתקופת עבודתה בערוץ הילדים החלה ירון להתקרב לדת בהדרגה, ובשל כך הוסכם בערוץ שהיא לא תעבוד בשבתות. באותה תקופה יצאה עם יובל דיין, סטודנט לקולנוע בבית הספר "סם שפיגל" בירושלים, שעבד כתסריטאי בערוץ הילדים ובערוץ 2. עם הצטמצמות הנוכחות התקשורתית שלה התברר שירון עוברת תהליכי חזרה בתשובה יחד עם דיין. השניים נפרדו במהלך ההתקרבות הנפרדת לדת, אבל לאחר שחזרו שניהם בתשובה, שבו ונישאו ב-1996. עם חזרתה בתשובה נטשה ירון-דיין את עולם התקשורת החילוני ונעלמה מהעין הציבורית למספר שנים. בשנת 2007 יצא לאור ספרה "מקימי" (הוצאת עם עובד). הספר מבוסס על התנסותה האישית וחוויותיה כאשת קריירה שחזרה בתשובה. כחלק ממערך הקידום של ספרה שבה ירון-דיין שוב אל האקרנים ואל עמודי החדשות והופיעה, לראשונה מאז שחזרה בתשובה, בתוכניתו של יאיר לפיד בערוץ 2 ואצל ליאת רגב בתוכנית "עניין אחר" ברשת ב'. בשנת 2014 השתתפה בדוקו-ריאליטי של רשת "6 אימהות". בשנת 2016 יצא לאור ספרה השני "שירה גאולה", אף הוא בהוצאת עם עובד. הוא מספר על נערה בת לחוזרים בתשובה הנוטשת את מסורת אבותיה. בני הזוג דיין הקימו בתל אביב מרכז להרצאות בשם "התהוות", וירון-דיין מלמדת בו. כיום היא עוסקת בהנחיית ערבי נשים ובמתן הרצאות, ומפרסמת טור קבוע בירחון לנשים דתיות "פנימה". בני הזוג דיין התגוררו במשך 16 שנים בבית שמש ונולדו להם שבעה ילדים. בשנת 2018 השניים התגרשו ויובל דיין יצא בשאלה. ירון-דיין מתגוררת כיום בתל אביב. מדיה וקבצים בנושא נועה ירון-דיין בוויקישיתוף נועה ירון-דיין, ברשת החברתית פייסבוק נועה ירון, במיזם "אישים" לתיעוד היצירה הישראלית נועה ירון-דיין, ב"לקסיקון הספרות העברית החדשה" דודו כהן, ריאיון עם נעה דיין-ירון, מקור ראשון נועה ירון דיין מתראיינת אצל יאיר לפיד דפנה לוי, קצת קשה, אז מתחרדים?, באתר ynet, 11 ביוני 2007 גלעד סרי לוי, היא חזרה בתשובה, באתר nrg‏, 1 ביולי 2007 חגית ריטרמן, נועה תניע, באתר ערוץ 7, 16 באוגוסט 2007 ירעם נתניהו, שליפות עם נעה ירון דיין, באתר nrg‏, 4 בספטמבר 2007 מיוחד: 12 בעלי התשובה המשפיעים בכל הזמנים, באתר nrg‏, 25 בספטמבר 2007 קובי מידן, "אנשים בלילה" עם נועה ירון, באתר iCast‏, 13 בספטמבר 2010 nrg יהדות, נעה ירון: "שיקרתי לחילונים שאצלי הכל מושלם", באתר nrg‏, 22 באוגוסט 2013 גילי איזיקוביץ, יובל דיין ונועה ירון, פעם ברנז'אים והיום עושים יהדות רוקנרול, באתר הארץ, 14 בנובמבר 2013 הודיה כריש-חזוני, נועה ירון-דיין: "לא אוהבת את המושג בעלת תשובה", באתר nrg‏, 25 בנובמבר 2013 תמליל כתבה על ערב נשים בהנחיית ירון, עיתון תל אביב, בארכיון האינטרנט רחלי מלק בודה, בית המדרש של נועה ירון: טראנס ותורת ברסלב, באתר nrg‏, 30 במאי 2015 רותי זוארץ, ‏"הציפיות שיתקו אותי": תשע שנים אחרי "מקימי", נועה ירון מוציאה ספר חדש, באתר מעריב אונליין, 23 במאי 2016 עידית שלו, נועה ירון-דיין: "אני מהגרת, וילדיי הם דור שני לתשובה", באתר ynet, 6 ביוני 2016 סמדר שיר, חשבון נפש, באתר "ידיעות אחרונות", 11 באוקטובר 2016 רפי רשף אינטימי - נועה ירון דיין, שיחה עם נועה ירון-דיין, ערוץ 10 נועה ירון-דיין, לא רק שחור לבן, באתר צריך עיון, 25 ביוני 2017 גבי בר–חיים, חורבן הבית, באתר "ידיעות אחרונות", 24 באוקטובר 2019 על כתביה: יעקב מאיר, איך אפשר להזדהות עם גיבור מאושר, באתר הארץ, 28 בספטמבר 2007 לילך וולך, מתגלחת על הזקן, באתר nana10‏, 14 באוגוסט 2007 תומר פרסיקו, מקימי כספרות ניו אייג', בבלוג "לולאת האל" עמרי הרצוג, נועה ירון-דיין לא משאירה מקום לדמיון ב"שירה גאולה", באתר הארץ, 8 באפריל 2016 יותם שווימר, ספרה של נועה ירון-דיין: רדוד וחד-ממדי, באתר ynet, 8 במאי 2016 איילת קליין כהן, הפוטנציאל המפוספס של נועה ירון-דיין, באתר nrg‏, 23 באוגוסט 2016 מקימי? יובל דיין: הורדתי כל סממן חיצוני דתי, באתר "סרוגים", 25 ביוני 2019